Budyšin (CS/SN). Přichodne měsacy na pućach Budyskeho wokrjesa zaso wjele twarja. Kaž rěčnica krajneho zarjada za dróhotwar a wobchad (LASuV) Isabel Siebert praji, pokaza so při tym wuwiće, wo kotrymž wobswětoškitarjo zahorjeni njebudu. Powołanske drustwa dróhotwarske zarjady napominaja, dróhotwarske projekty jeno zwoprawdźić, hdyž je puć dospołnje zawrjeny, a nic jenož połojčnje. Přičina je wěstota dźěłaćerjow. Při wuskich pućach často wěstotny wotstawk 1,2 metraj k nimo jěducym awtam dodźeržeć njemóža. Tohodla ma so bórze postajenje zawjesć, po kotrymž jenož hišće při dospołnje zawrjenych pućach twarja. Sćěh toho su dołhe wokołopuće a přidatne poćežowanje wobswěta.
szl_Latn